CELEX: 32020R1684
Language: hu
Date: 2020-11-12 00:00:00
Title: A Bizottság (EU) 2020/1684 rendelete (2020. november 12.) a kozmetikai termékekről szóló 1223/2009/EK európai parlamenti és tanácsi rendelet VI. mellékletének módosításáról (EGT-vonatkozású szöveg)

2020.11.13.   
               
               
                  HU
               
               
                  Az Európai Unió Hivatalos Lapja
               
               
                  L 379/42
               
            
         A BIZOTTSÁG (EU) 2020/1684 RENDELETE
         (2020. november 12.)
         a kozmetikai termékekről szóló 1223/2009/EK európai parlamenti és tanácsi rendelet VI. mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a kozmetikai termékekről szóló, 2009. november 30-i 1223/2009/EK európai parlamenti és tanácsi rendeletre (1) és különösen annak 31. cikke (2) bekezdésének negyedik albekezdésére,
         mivel:
         
                     (1)
                  
                  
                     A fogyasztók biztonságával foglalkozó tudományos bizottság (FBTB) 2019. december 13-i szakvéleményében (2) (a továbbiakban: FBTB-vélemény) arra a következtetésre jutott, hogy a metoxi-propil-amino-ciklohexén-ilidén-etoxietil-cianoacetát (Methoxypropylamino Cyclohexenylidene Ethoxyethylcyanoacetate) kozmetikai termékekben UV-szűrőként történő használata legfeljebb 3 %-os koncentrációban biztonságos. Az FBTB véleményében nem értékelte az inhalációs toxicitást, mivel erre vonatkozó adatok nem álltak rendelkezésre. Az FBTB-vélemény ezért nem alkalmazandó az olyan sprayformájú kozmetikai termékre, amelyek a belélegzés révén a végfelhasználó tüdejének expozíciójához vezethetnek.
                  
               
                     (2)
                  
                  
                     Az FBTB véleményében megállapította továbbá, hogy a metoxi-propil-amino-ciklohexén-ilidén-etoxietil-cianoacetát egy szekunder amin, és ezért hajlamos a nitrozálásra és a nitrózamin-képzésre. Nitrozáló anyagokkal együtt nem szabad használni. A nitrózamintartalom legfeljebb 50 ppb lehet.
                  
               
                     (3)
                  
                  
                     Az FBTB-vélemény alapján, valamint a műszaki és tudományos fejlődés figyelembevétele érdekében a metoxi-propil-amino-ciklohexén-ilidén-etoxietil-cianoacetát kozmetikai termékekben UV-szűrőként történő használatát legfeljebb 3 %-os koncentrációban indokolt engedélyezni, az olyan alkalmazások kivételével, amelyek belélegzés révén a végfelhasználó tüdejének expozíciójához vezethetnek.
                  
               
                     (4)
                  
                  
                     Az 1223/2009/EK rendelet VI. mellékletét ezért ennek megfelelően módosítani kell.
                  
               
                     (5)
                  
                  
                     Az e rendeletben foglalt intézkedések összhangban vannak a Kozmetikai Termékek Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1223/2009/EK rendelet VI. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. november 12-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 342., 2009.12.22., 59. o.
         
         
            (2)  FBTB/1605/19.
      
      
         
            MELLÉKLET
            Az 1223/2009/EK rendelet VI. melléklete a következő bejegyzéssel egészül ki:
            
               
                           Hivatkozási szám
                        
                        
                           Az anyag azonosítása
                        
                        
                           Feltételek
                        
                        
                           Az alkalmazási feltételek és figyelmeztetések szövege
                        
                     
                           Kémiai név/INN/XAN
                        
                        
                           Az összetevők glosszáriumában szereplő közhasználatú név
                        
                        
                           CAS-szám
                        
                        
                           EK-szám
                        
                        
                           A termék típusa, testrészek
                        
                        
                           Legnagyobb koncentráció a felhasználásra kész készítményben
                        
                        
                           Egyéb
                        
                     
                           a
                        
                        
                           b
                        
                        
                           c
                        
                        
                           d
                        
                        
                           e
                        
                        
                           f
                        
                        
                           g
                        
                        
                           h
                        
                        
                           i
                        
                     
                           „32
                        
                        
                           2-etoxietil-(2Z)-2-ciano-2-[3-(3-metoxi-propil-amino) ciklohex-2-én-1-ilidén]acetát
                        
                        
                           Methoxypropylamino Cyclohexenylidene Ethoxyethylcyanoacetate
                        
                        
                           1419401-88-9
                        
                        
                           700-860-3
                        
                        
                            
                        
                        
                           3 %
                        
                        
                           
                                       —
                                    
                                    
                                       Nem használható olyan alkalmazásokban, amelyek belélegzés révén a végfelhasználó tüdejének expozíciójához vezethetnek.
                                    
                                 
                                       —
                                    
                                    
                                       Nitrozáló anyagokkal nem használható — A nitrózamintartalom legfeljebb 50 μg/kg lehet.
                                    
                                 
                                       —
                                    
                                    
                                       Nitritmentes tárolóedényben tárolandó.”